Набайы эл аралык аэропорту

Набайы эл аралык аэропорту (өзб. Navoiy Xalqaro Aeroporti) — Өзбекстандын Набайы шаарындагы аэропорт. Аталышы Алишер Набайынын урматтына арнап коюлган. Тарыхы Набайы эл аралык аэропорту 1962-жылы Советтер Союзу мезгилинде ачылган. 1992-жылы Өзбекстандын президентинин жарлыгы менен Uzbekistan Airways («Узбекистон хаво йуллари») авиакомпаниясы түзүлүп, Набайы аэропортуна эл аралык макам берилген. 2007-жылы аэропорттун өткөрүү мүмкүнчүлүгүн жогорулатуу боюнча ири иштер жүргүзүлгөн. Учуп-конуу тилкеси жана жолдору толук реконструкцияланып, заманбап жарыктандыруу системасы орнотулган жана жаңы аба кыймылын башкаруу мунарасы курулган. 2009-жылы Korean Air аэропортту башкарууну өзүнө алып, 10 жылдык өнүктүрүү жана модернизациялоо программасын ишке ашыра баштаган. Борбор Азиядагы эң ири жүк авиация терминалынын курулушу аяктап, 2010-жылдын 12-августунда пайдаланууга берилген. Жаңы терминал жылына 100 миң тонна жүк кабыл алууга жөндөмдүү. Мындан тышкары, беш даана Boeing 747-400 учагын кабыл ала турган жүк перрону жана жалпысынан 5 миллион литр авиациялык күйүүчү май сактоого ылайыкталган төрт кошумча күйүүчү май кампасы курулган. Бул көлөм 25 ири B747-400 тибиндеги учакты май менен камсыздоого жетиштүү. 2008-жылдын августунда Korean Air Набайыден биринчи жүк каттамын аткарган. Кийинчерээк каттамдардын саны көбөйүп, Инчхон, Брюссель жана Милан шаарларына жумасына 12 жолу Boeing 747-400F жүк каттамдары жүргүзүлө баштаган. Uzbekistan Airways болсо 2009-жылдын май айынан тартып Набайы аэропортунун базасында жүк ташууларды ишке киргизген. Учурда Бангкок, Дели, Мумбаи жана Франкфурт-на-Майнеге жумасына 18 жүк каттамы аткарылат. Бүгүнкү күндө Набайы аэропортунда үч авиакомпания иштеп, сегиз өлкөдөгү тогуз шаарга жүргүнчү жана жүк каттамдарын жүргүзүп келет. Ошондой эле жаңы авиациялык багыттарды ачуу боюнча иштери уланууда. Авиакомпаниялар жана багыттар Жүргүнчүлөрдү ташуучу каттамдар Uzbekistan Airways — Москва (Внуково) Silk Avia — Ташкент Жүк ташуучу каттамдар Korean Air — Базель / Мюлуз, Брюссель, Милан (Мальпенса), Сеул (Инчхон), Тель-Авив (Бен-Гурион), Вена, Сарагоса Uzbekistan Airways — Мумбай, Дели, Дубай, Стамбул, Тяньцзинь, Бишкек, Москва Булактар Тышкы шилтемелер